
Da li je zabranjeno šišati kosu i rezati nokte onome ko ima namjeru zaklati ***[kurban](https://pitajucene.com/search/kurban/questions/ "Pretraži pitanja o kurbanu")*** ?


* 
* 
* 
* 
* 
* 
* 

 
Da li je zabranjeno šišati kosu i rezati nokte onome ko ima namjeru zaklati kurban ?

Ummu Selema, radijallahu anha, prenosi kako je Vjerovjesnik, sallallahi alejhi ve sellem, rekao: ”Kada nastupi mjesec zul-hidže, neka ne krati kosu i ne podrezuje nokte onaj koji ima namjeru zaklati ***[kurban](https://pitajucene.com/search/kurban/questions/ "Pretraži pitanja o kurbanu")***. “237


Propisi u vezi s poglavljem :


Prvo, čovjeku koji je dužan zaklati kurban zabranjeno je obrijati glavu, skratiti kosu, počupati je, spaliti i brijati stidne dijelove tijela kada, uzevši u obzir viđenje mlađaka, nastupi mjesec zul-hidže. Također je zabranjeno rezanje i lomljenje noktiju. Imam Eš-Ševkani rekao je u djelu Nejlul-evtar, 5/201 : “Vanjsko ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** Ummu Seleminog hadisa ide u prilog onim učenjacima koji smatraju da je zabranjeno činiti sve navedene stvari.”


Drugo, podrazumijeva se da sve dlake na tijelu: ispod pazuha, brkovi, dlačice na stidnim mjestima i kosa, imaju isti status u pogledu ovog.


Treće, neki učenjaci smatraju da se mudrost ove zabrane sastoji u tome da čovjek na sebi zadrži ono što u osnovi treba odstraniti, da bi se u cijelosti iskupio od vatre. Nelci učenjaci kažu da je to zbog oponašanja hadžija, kojima je zabranjeno uklanjanje dlaka s tijela dok su u ihramima. Prvo mišljenje je bliže istini, a Allah najbolje zna.


Četvrto, ovaj islamski ***[propis](https://pitajucene.com/search/Propis/questions/ "Pretraži pitanja o propisima")*** prilično je zapostavljen, pa ga treba prakticiratj i oživiti među ljudima. U vezi s tim, Amr b. Muslim b. Ammar el-Lejsi, radijallahu anhu, pripovijeda: “Dok smo jednom prilikom bili u javnom kupatilu neposredno pred Kurban-bajram, neki ljudi počeše uklanjati dlačice sa stidnih mjesta, pa neko uzviknu: ‘Seid b. el-Musejjib to ne preporučuje ili to zabranjuje!’ Ubrzo sam sreo Seida i ispričao mu taj događaj, a on reče: ‘Bratiću, to je sunnet koji je zaboravljen i napušten.’ Potom mi je citirao Ummu Selemin ***[hadis](https://pitajucene.com/search/Hadis/questions/ "Pretraži pitanja o hadisima")***.”


Peto, neki su učenjaci navedeni Ummu Selemin hadis uzeli za dokaz da klanje kurbana nije obaveza, jer je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: ‘ … onaj koji ima namjeru zaklati kurban. ” Međutim, očito je da je to dokazivanje diskutabilno.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


